Prijedlog UREDBE EUROPSKOG PARLAMENTA I VIJEĆA o izmjeni uredaba Vijeća (EZ) br. 850/98, (EZ) br. 2187/2005, (EZ) br. 1967/2006, (EZ) br. 1098/2007, br. 254/2002, (EZ) br. 2347/2002 i (EZ) br. 1224/2009 i o stavljanju izvan snage Uredbe (EZ) br. 1434/98 u vezi s obvezom iskrcavanja /* COM/2013/0889 final - 2013/0436 (COD) */





OBRAZLOŽENJE 1. KONTEKST PRIJEDLOGA Jedan od osnovnih ciljeva reforme trenutačne zajedničke ribarstvene politike (ZRP)[1] progresivno je uklanjanje odbačenog ulova u svim ribarstvima Europske unije uvođenjem obveze iskrcavanja. Namjera je bolje iskoristiti dostupne izvore i odgovoriti na očekivanja javnosti da se stane na kraj praksi bacanja ribe tržišne vrijednosti natrag u more. Velike su količine odbačenog ulova utvrđene kao važan pokretač nedostatka ekološke održivosti ZRP-a u procjeni utjecaja[2] provedenoj u vezi s prijedlogom Osnovne uredbe za ZRP. Europski je parlament glasovanjem na plenarnoj sjednici u veljači 2013. dogovorio postupno uvođenje obveze iskrcavanja koja će započeti 2014. za pelagijski ribolov, visoko migratorne vrste i losos u Baltičkom moru, a koja će se u narednim godinama proširiti na cjelokupno ribarstvo u Uniji. Vijeće je nešto kasnije u veljači isto tako jasno iskazalo svoju potporu ovom pristupu i dogovorilo sličan raspored njegove provedbe. Europski parlament i Vijeće naknadno su postigli politički dogovor u vezi s Osnovnom uredbom i novim datumom početka provedbe obveze iskrcavanja, od 1. siječnja 2015. Da bi obveza iskrcavanja postala operativna, moraju se ukloniti ili izmijeniti određene odredbe u okviru trenutačnih uredaba o tehničkim mjerama te mjera upravljanja i kontrole koje su suprotne obvezi iskrcavanja i prema kojima su ribari obvezni odbaciti ribu. Vijeće je na sastanku u lipnju[3] predstavilo izjavu kojom poziva Komisiju da brzo djeluje i provede navedene promjene postojećih uredbi nakon što se postigne dogovor o reformi. Namjera je Komisije da se novi okvir tehničkih mjera razvije kao dio reforme kojom bi se s vremenom trebala omogućiti potpuna provedba obveze iskrcavanja u skladu s planom. Isto bi tako objedinila novi regionalni pristup, uključujući razvoj višegodišnjih planova u vezi s odbačenim ulovom. Međutim, ovaj novi okvir gotovo sigurno neće biti uspostavljen na vrijeme za prvu skupinu ribolova obuhvaćenu obvezom iskrcavanja. Stoga se od zakonodavstva zahtijeva da, dok se ne razvije ovaj novi okvir, ukloni sve zakonske i praktične prepreke prijelaznoj provedbi. Nekoliko je odredbi sadržanih u trenutačnim uredbama o tehničkim mjerama suprotno obvezi iskrcavanja te obvezuju ribare da odbacuju ulov. Riječ je o najmanjim iskrcajnim veličinama (Minimum Landing Sizes – MLS), pravilima o sastavu ulova i odredbama o usputnom ulovu. Najmanje iskrcajne veličine (MLS) navedene su u Uredbi (EZ) br. 850/98 o očuvanju ribolovnih resursa putem tehničkih mjera za zaštitu nedoraslih morskih organizama[4], kako je izmijenjena posebno Uredbom (EZ) br. 227/2013[5] i Uredbom (EZ) br. 2187/2005 o tehničkim mjerama za očuvanje ribolovnih resursa u vodama Baltičkog mora, Malog i Velikog Belta i Øresunda, o izmjeni Uredbe (EZ) br. 1434/98 i o stavljanju izvan snage Uredbe (EZ) br. 88/98[6]. Najmanjim iskrcajnim veličinama određuju se zakonske veličine koje je dopušteno zadržavati na plovilu. Ribu manju od navedenih veličina ne smije se zadržavati na plovilu niti iskrcavati. U okviru obveze iskrcavanja, za sve vrste ispod ograničenja ulova, najmanje iskrcajne veličine zamijenit će se najmanjim referentnim veličinama očuvanja (Minimum Conservation Reference Sizes – MCRS). Riba ispod navedenih najmanjih referentnih veličina očuvanja morat će se iskrcavati, no prodaja ulova ispod najmanje referentne veličine očuvanja bit će ograničena na korištenje u svrhe osim za ljudsku potrošnju. Posebna je situacija u slučaju Sredozemnog mora pri čemu se Uredbom (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94[7]. Tom se Uredbom zabranjuje da se morski organizmi koji su manji od ovdje navedene najmanje veličine love, zadržavaju na plovilu, prekrcavaju, iskrcavaju, prenose, skladište, prodaju, izlažu ili nude na prodaju. Te su najmanje veličine stupile na snagu 2007., a uspostavljene su kako bi se promicala poboljšanja u odabiru veličine koja nadilaze minimalne standarde za svojstva alata za predmetne vrste ribolova. Najmanje veličine dopuštenog ulova koje se primjenjuju na Sredozemlju zamijenit će se najmanjim referentnim veličinama očuvanja u cilju usklađenosti s istim zahtjevom da se riba ispod najmanje referentne veličine očuvanja mora iskrcati, no njezino će korištenje biti ograničeno na svrhe osim za ljudsku potrošnju. Pravila o sastavu ulova navedena su u Uredbi (EZ) br. 850/98 i povezanim uredbama (Uredba (EZ) br. 1098/2007 o utvrđivanju višegodišnjeg plana za stokove bakalara u Baltičkom moru i ribarstvo koje iskorištava te stokove[8], Uredba (EZ) br. 1434/98 o uvjetima prema kojima se može iskrcavati haringa za industrijske svrhe koje ne obuhvaćaju izravnu prehranu ljudi[9], Uredba (EZ) br. 254/2002 o uspostavi mjera koje se primjenjuju tijekom 2002. za oporavak stoka bakalara u Irskom moru (zona ICES-a VII.a[10] i Uredba (EZ) br. 2347/2002 o određivanju posebnih uvjeta pristupa i s njima povezanih pravila za ribolov dubokomorskih stokova[11]). Slični postoci sastava ulova zabilježeni su u Uredbi o Baltičkom moru (Uredba (EZ) br. 2187/2005), no ne i u Uredbi o Sredozemnom moru. Pravila o sastavu ulova određuju ograničenja koja se moraju ispuniti svakodnevno i na kraju izlaska u ribolov. Ako se ribari nalaze izvan ograničenja, obvezni su odbaciti dijelove ulova da bi se uspostavila ravnoteža između zadržanog ulova i pravila o sastavu ulova. U okviru obveze iskrcavanja, ribarima više neće biti dopušteno da odbacuju ulov, stoga treba riješiti pitanje proturječnosti između nastavka reguliranja sastava ulova i obvezivanja ribara da iskrcaju sav ulov. To će se postići zahtjevom da sav nenamjerni ulov morskih organizama koji podliježe obvezi iskrcavanja u odnosu na dopuštene postotke sastava ulova mora biti iskrcan i uračunat u kvotu. Pravila o sastavu ulova povezana su s ostalim odredbama (npr. rasponima veličine oka mrežnog tega, uvjetima za korištenje određenih kombinacija veličina oka mrežnog tega), a detaljna pravila za sortiranje ulova na plovilima isto se tako temelje na postocima sastava ulova. Ta će pravila isto tako biti potrebno uskladiti ili izbrisati da bi se uklonila obveza odbacivanja. U slučaju Uredbe (EZ) br. 1434/98, pravila o sastavu ulova i povezana ograničenja o korištenju haringe sadržana u ovoj uredbi više nisu važeća. Obveza iskrcavanja primjenjivat će se na sve vrste pelagijskog i industrijskog ribolova u vodama EU-a od 1. siječnja 2015. i njome se zahtijeva da se sve ulovljene haringe iskrcaju i uračunaju u kvote te da se svaka haringa ispod najmanje referentne veličine očuvanja može koristiti isključivo u svrhe osim za ljudsku potrošnju. Ovu uredbu treba staviti izvan snage. U okviru uredbi o tehničkim mjerama za očuvanje (Uredba (EZ) br. 850/98 i povezane uredbe (Uredba (EZ) br. 1098/2007 i Uredba (EZ) br. 254/2002) o vodama Unije u Atlantiku i drugim određenim područjima, i Uredba o vodama Unije Baltičkog mora (Uredba (EZ) br. 2187/200510)) isto tako postoje višestruke odredbe o usputnom ulovu. Slične su pravilima o sastavu ulova, no specifične su za područje ili alat. Obično se radi o odstupanjima kojima se dopušta usputni ulov određenih vrsta od 5 – 10 % u ograničenim područjima s pomoću određenih vrsta alata u posebnim vrstama ribolova. Trenutačno se prekomjerni ulov o odnosu na ova ograničenja usputnog ulova mora odbaciti. Kao i u slučaju pravila o sastavu ulova, riječ je o proturječnosti s obvezom iskrcavanja jer se trenutačno od ribara zahtijeva da odbacuju višak ulovljene ribe u odnosu na odredbe o usputnom ulovu, pri čemu se prema obvezi iskrcavanja takva riba mora iskrcati. Stoga i njima treba pristupiti na način sličan pravilima o sastavu ulova da bi se uklonila obveza odbacivanja. Predložena je još jedna izmjena Uredbe (EZ) br. 850/98 koja nije povezana s obvezom iskrcavanja, no potrebna je da bi se osigurala pravna sigurnost. Nekoliko je država članica naznačilo da su trenutačne odredbe koje se odnose na zatvaranje područja ICES-ove zone VI.b u svrhu zaštite nedoraslih koljaka dovele do pogrešnog tumačenja, što je izazvalo zabrinutost u vezi s očuvanjem koljaka u ovom području. Stoga se predlaže izmjena tog članka Uredbe (EZ) br. 850/98 povratkom na izvorni tekst obuhvaćen Prilogom III. Uredbi (EZ) br. 43/2009 i uklanjanjem bilo kakve mogućnosti pogrešnog tumačenja. Uredbu Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006[12] isto tako treba uskladiti s obvezom iskrcavanja. Potrebne izmjene povezane su s promjenama odobrenja za ribolov; bilježenjem svih podataka o ulovu, osobito ispod najmanjih referentnih veličina očuvanja; većim dopuštenim odstupanjem za procjene ulova ispod 50 kg u očevidnicima i deklaracijama o prekrcaju; uspostavom pravila za daljinsko elektroničko praćenje (REM) za bilježenje podataka za praćenje obveze iskrcavanja na moru; odvojenog držanja ulova i kontrole stavljanja u promet ulova ispod najmanjih referentnih veličina očuvanja; uspostavom uvjeta za korištenje promatrača zaduženih za nadzor; definicijom kršenja obveze iskrcavanja kao teškog prekršaja. Uvođenjem obveze iskrcavanja u kombinaciji s određenim novim fleksibilnostima međugodišnje kvote vrši se prilagodba postojećih pravila o smanjenju potrebnih kvota i napora. Sve te promjene proizlaze iz pravila iz reforme ZRP-a. Nakon što se obveza iskrcavanja 2015. počne primjenjivati na prvu skupinu ribolova, odgovarajuće bi odredbe uredbi o tehničkim mjerama, mjerama upravljanja i mjerama kontrole trebalo izmijeniti ovom Uredbom kako bi se osiguralo pravovremeno uklanjanje pravnih prepreka primjeni obveze iskrcavanja. 2. REZULTATI SAVJETOVANJA SA ZAINTERESIRANIM STRANAMA I OCJENE UTJECAJA S obzirom na to da su utjecaji uvođenja obveze iskrcavanja već ocijenjeni u okviru ocjene utjecaja kojom se podupire reformu ZRP-a, nije izvršena ni jedna posebna ocjena utjecaja. Kao dio te ocjene utjecaja[13], kvantificirani su utjecaji politika kojima se smanjuje odbačeni ulov, uključujući zabranu odbacivanja ulova. Ta se ocjena sastojala od dvije faze. Prva se faza sastojala od niza studija na temelju dostupnih podataka o opsegu praksi odbacivanja u Europskoj uniji te su u njoj opisane politike protiv odbacivanja u čitavom nizu ribarstava (Island, Norveška, Škotska i Danska). Štoviše, klasificirana je razina odbacivanja u ribarstvu Europske unije i konačno su poduzete posebne studije o odbacivanju u odnosu na ribarstvo u Sredozemnom moru. U drugoj, analitičkoj, fazi procijenjeni su utjecaji niza politika protiv odbacivanja u ribarstvu Europske unije, uključujući utjecaje promjena u vezi s odabirom ribolovnog alata i uvođenjem novih tehničkih mjera poput zatvaranja u stvarnom vremenu. Tom se analizom utvrdilo da bi uvođenje politike protiv odbacivanja temeljene na učinkovitijim tehničkim mjerama i uklanjanje neučinkovitih tehničkih mjera kojima se potiče odbacivanje rezultiralo kratkoročnim gospodarskim gubicima, no srednje do dugoročnim dodatnim dobicima, ponajprije u ekološkom i gospodarskom smislu. Dodatna ocjena utjecaja ne bi doprinijela već dostupnim podacima iz prethodno izvršene ocjene. Promjene koje su potrebne u odnosu na postojeće uredbe prijeko su potrebne za ispravno funkcioniranje novog ZRP-a. 3. PRAVNI ELEMENTI PRIJEDLOGA Sažetak predloženog djelovanja Glavni je cilj djelovanja omogućiti provedbu obveze iskrcavanja zamišljene u okviru reforme zajedničke ribarstvene politike uklanjanjem svih postojećih odredbi iz tehničkih mjera i uredbi kontrole EU-a suprotnih obvezi iskrcavanja. Pravna osnova Članak 43. stavak 2. Ugovora o funkcioniranju Europske unije. Načelo supsidijarnosti Ovaj prijedlog potpada pod isključivu nadležnost Europske unije. Načelo proporcionalnosti Ovim se prijedlogom izmjenjuju mjere koje već postoje; stoga nema razloga za zabrinutost u vezi s načelom proporcionalnosti. Izbor instrumenta Predloženi instrument: Uredba Europskog parlamenta i Vijeća. Ostala sredstva ne bi bila primjerena zbog sljedećeg razloga: uredbe se mora izmijeniti uredbom. 4. PRORAČUNSKE IMPLIKACIJE Ova mjera ne uključuje dodatne rashode Unije. Prijedlog 2013/0436 (COD) Prijedlog UREDBE EUROPSKOG PARLAMENTA I VIJEĆA o izmjeni uredaba Vijeća (EZ) br. 850/98, (EZ) br. 2187/2005, (EZ) br. 1967/2006, (EZ) br. 1098/2007, br. 254/2002, (EZ) br. 2347/2002 i (EZ) br. 1224/2009 i o stavljanju izvan snage Uredbe (EZ) br. 1434/98 u vezi s obvezom iskrcavanja EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o funkcioniranju Europske unije, a osobito njegov članak 43. stavak 2., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskoga gospodarskog i socijalnog odbora[14], djelujući u skladu s redovnim zakonodavnim postupkom, budući da: (1) Osnovni je cilj Uredbe (EU) br. [xxxx] progresivno uklanjanje odbačenog ulova u svim vrstama ribolova u Europskoj uniji uvođenjem obveze iskrcavanja ulova vrsta koje podliježu ograničenjima ulova i vrstama obuhvaćenima najmanjim veličinama u Sredozemnom moru. Da bi obveza iskrcavanja postala operativna, određene se odredbe u okviru trenutačnih tehničkih mjera i uredaba kontrole koje su suprotne obvezi iskrcavanja i prema kojima su ribari obvezni odbaciti ribu mora ukloniti ili izmijeniti. (2) Novi se okvir tehničkih mjera očekuje nakon reforme zajedničke ribarstvene politike (ZRP). Mala vjerojatnost da će takav novi okvir biti uspostavljen do početka 2015., kad se očekuje prvo uvođenje obveze iskrcavanja, opravdava izmjenu ili uklanjanje određenih elemenata trenutačnih uredbi o tehničkim mjerama da bi se uklonila nesukladnost između tih uredbi i obveze iskrcavanja. (3) Da bi se osigurala provedba obveze iskrcavanja, posebno treba izmijeniti Uredbu Vijeća (EZ) br. 850/98 o očuvanju ribolovnih resursa tehničkim mjerama za zaštitu nedoraslih morskih organizama uspostavom zahtjeva da se sav nenamjeran ulov morskih organizama koji podliježe obvezi iskrcavanja, a koji je ulovljen u prekomjernom iznosu u odnosu na pravila o sastavu ulova, iskrca i uračuna u kvote; zamjenom najmanje iskrcajne veličine za morske organizme koji podliježu obvezi iskrcavanja najmanjim referentnim veličinama očuvanja; i uspostavom zahtjeva da se sav nenamjeran ulov morskih organizama ulovljen u prekomjernom iznosu u odnosu na odredbe o usputnom ulovu u posebnim područjima, u posebno vrijeme i za posebne vrste alata iskrca i uračuna u kvote. (4) Osim toga, da bi se osigurala pravna sigurnost, treba izmijeniti odredbe koje se odnose na područje zatvaranja radi zaštite nedoraslih koljaka u zoni ICES-a VI.b. (5) Da bi se osigurala provedba obveze iskrcavanja, Uredbu Vijeća (EZ) br. 2187/2005 o tehničkim mjerama za očuvanje ribolovnih resursa u vodama Baltičkog mora, Malog i Velikog Belta i Øresunda, o izmjeni Uredbe (EZ) br. 1434/98 i o stavljanju izvan snage Uredbe (EZ) br. 88/98 treba izmijeniti uspostavom zahtjeva da se sav nenamjerni ulov morskih organizama koji podliježe obvezi iskrcavanja u Baltičkom moru, a koji je ulovljen u prekomjernom iznosu u odnosu na pravila o sastavu ulova, iskrca i uračuna u kvote; zamjenom najmanje iskrcajne veličine za morske organizme koji podliježu obvezi iskrcavanja referentnim veličinama očuvanja; i uspostavom zabrane lova lososa i morske pastrve u posebno vrijeme i u posebnim područjima, osim s pomoću mrežnih klopki. (6) Da bi se osigurala provedba obveze iskrcavanja, Uredbu Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94 treba izmijeniti zamjenom najmanje veličine za morske organizme koji podliježu obvezi iskrcavanja najmanjim referentnim veličinama očuvanja bez narušavanja koncepta i provedbe postojećih najmanjih veličina dopuštenog ulova i brisanjem pravila koja se odnose na ribolov sitnih srdela, a koja više nisu mjerodavna s obzirom na provedbu obveze iskrcavanja jer se sav taj ulov mora izbjegavati kad god je to moguće i u slučaju nenamjernog ulova, treba ga iskrcati, a ne koristiti za ljudsku potrošnju. (7) Da bi se osigurala provedba obveze iskrcavanja, Uredbu Vijeća (EZ) br. 1098/2007 o utvrđivanju višegodišnjeg plana za stokove bakalara u Baltičkom moru i ribarstvo koje iskorištava te stokove treba izmijeniti uspostavom zahtjeva da se sav nenamjerni ulov bakalara iskrca i uračuna u kvotu prilikom ribolova s pomoću plutajućih parangala i jednostrukih mreža stajaćica, zaplećućih mreža i trostrukih mreža stajaćica u posebnim područjima i u posebno vrijeme. (8) Da bi se osigurala provedba obveze iskrcavanja, Uredbu Vijeća (EZ) br. 254/2002 o uspostavi mjera koje se primjenjuju tijekom 2002. za oporavak stoka bakalara u Irskom moru (zona ICES-a VII.a) treba izmijeniti zahtijevajući da se u slučaju ribolova kraljevske kapice povlačnim mrežama sav nenamjerni ulov morskih organizama koji podliježe obvezi iskrcavanja, a koji je ulovljen u prekomjernom iznosu u odnosu na dopuštene postotke usputnog ulova, iskrca i uračuna u kvote. (9) Da bi se osigurala provedba obveze iskrcavanja, Uredbu Vijeća (EZ) br. 2347/2002 o određivanju posebnih uvjeta pristupa i s njima povezanih pravila za ribolov dubokomorskih stokova treba izmijeniti uspostavom zahtjeva da se sav ulov dubokomorskih stokova iskrca i uračuna u kvote. (10) Da bi se osigurala provedba kontrole obveze iskrcavanja, treba izmijeniti Uredbu (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 kako bi se osiguralo praćenje obveze iskrcavanja. U tu svrhu, odobrenja za ribolov treba primjenjivati na ribolov koji podliježe obvezi iskrcavanja; podatke o ulovu svih vrsta treba zabilježiti bez obzira na prag težine; podatke o ulovu ispod najmanjih referentnih veličina očuvanja treba odvojeno zabilježiti; što se tiče poteškoće utvrđivanja točne količine malog ulova na ribarskom plovilu, treba primjenjivati višu granicu dopuštenog odstupanja za procjene malog ulova u očevidnicima i deklaracijama o prekrcaju; pravila za daljinsko elektroničko praćenje (REM) treba uspostaviti za bilježenje podataka za praćenje obveze iskrcavanja na moru; treba uspostaviti pravila o odvojenom držanju ulova i kontroli stavljanja u promet ulova ispod najmanjih referentnih veličina očuvanja; te treba definirati uvjete za korištenje promatrača zaduženih za nadzor za potrebe praćenja. (11) S obzirom na to da odbačeni ulov čini znatan dio otpada i negativno utječe na održivo iskorištavanje morskih bioloških resursa i morskog ekosustava i s obzirom na to da je opće promatranje obveze iskrcavanja od strane operatera nužno za njezin uspjeh, kršenje obveze iskrcavanja treba definirati kao teški prekršaj. Uvođenje obveze iskrcavanja u kombinaciji s određenim novim pravilima o fleksibilnosti međugodišnje kvote zahtijeva prilagodbu pravila o smanjenju kvota i napora. (12) Uredbu Vijeća (EZ) br. 850/98, Uredbu (EZ) br. 2187/2005, Uredbu (EZ) br. 1967/2006, Uredbu (EZ) br. 1098/2007, Uredbu (EZ) br. 254/2002, Uredbu (EZ) br. 2347/2002 i Uredbu (EZ) br. 1224/2009 stoga, treba izmijeniti. (13) Uredbu Vijeća (EZ) br. 1434/1998 o uvjetima prema kojima se može iskrcavati haringa za industrijske svrhe koje ne obuhvaćaju izravnu prehranu ljudi treba staviti izvan snage jer pravila o sastavu ulova i povezana ograničenja o korištenju haringe sadržana u ovoj uredbi više nisu važeća u okviru obveze iskrcavanja jer bi svu ulovljenu haringu trebalo iskrcati i uračunati u kvote te bi svaku haringu ispod razine najmanje referentne veličine očuvanja trebalo koristiti u svrhe osim za ljudsku potrošnju, DONIJELI SU OVU UREDBU: POGLAVLJE 1. Tehničke mjere Članak 1. Izmjene Uredbe (EZ) br. 850/98 Uredba (EZ) br. 850/98 mijenja se kako slijedi: (1) U članku 3. dodaje se sljedeća točka i.: „(i) Nenamjerni ulov znači slučajni ulov morskih organizama čiji je ribolov zabranjen u odgovarajućim okolnostima.” (2) Članak 4. mijenja se kako slijedi: (a) u stavku 1. dodaje se sljedeći podstavak: „Zabranjen je ribolov bilo koje vrste navedene u prilozima I. do V. tijekom kojeg se koristi veličina oka mrežnog tega koja nije predviđena tim prilozima za te vrste.” (b) u stavku 4. točki (a) dodaje se sljedeći podstavak: „Odstupajući od prvog podstavka, iskrcaj nije zabranjen ako se uvjeti utvrđeni u Prilogu X. ne mogu ispuniti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” (c) u stavku 4. točki (b) dodaje se sljedeći podstavak: „Odstupajući od prvog podstavka, iskrcaj nije zabranjen ako se uvjeti utvrđeni u prilozima I. do V. ne mogu ispuniti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” (d) u stavku 5. točki (a) dodaje se sljedeći podstavak: „U slučaju morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx], količine zadržane na plovilu ili prekrcane, kako je navedeno u prvom podstavku, uključuju sve ulovljene morske organizme.” (3) U članku 5. stavku 1. dodaje se sljedeći podstavak: „U slučaju morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx], količine zadržane na plovilu nakon sortiranja ili pri iskrcaju, kako je navedeno u prvom podstavku, uključuju sve ulovljene morske organizme.” (4) U članku 7. stavku 5. dodaje se sljedeći podstavak: „Prvi se podstavak ne primjenjuje ako rakovi vrste Pandalus podliježu obvezi iskrcavanja određenoj člankom 5. Uredbe (EU) [xxxx]. Međutim, zabranjuje se ribolov tih rakova s pomoću mreža iz prvog podstavka koje nisu opremljene u skladu s tim podstavkom. Nenamjerni se ulov ulovljen takvim mrežama iskrcava i uračunava u kvote.” (5) U članku 10. dodaje se sljedeći podstavak: „Odstupajući od točke (b) prvog podstavka, zadržavanje na plovilu i iskrcavanje se ne zabranjuju ako se najmanji postotak školjkaša ne može ostvariti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” (6) Članak 11. mijenja se kako slijedi: U stavku 1. točki (a) dodaje se sljedeći podstavak: „Odstupajući od točke (a) prvog podstavka, korištenje i zadržavanje na plovilu pridnene jednostruke mreže stajaćice, zaglavljujuće mreže ili trostruke mreže stajaćice ne zabranjuje se ako se uvjeti utvrđeni u toj točki (a) ne mogu ispuniti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” (7) U članku 12. stavku 1. dodaje se sljedeći podstavak: „U slučaju morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx], morski organizmi zadržani na plovilu nakon razvrstavanja ili iskrcani, kako je navedeno u prvom podstavku, uključuju sve ulovljene morske organizme.” (8) Članak 15. zamjenjuje se sljedećim: „Članak 15. 1. Morski se organizmi ulovljeni iznad dopuštenog postotka utvrđenog u članku 20. stavku 2., članku 21. stavku 2., članku 22. stavku 2.b, članku 27. stavku 2., članku 29.d stavku 5.d, članku 29.d stavku 6.d, članku 29.d stavku 7.c, članku 29.g stavku 2., članku 34.b stavku 3.c i članku 34.b stavku 11. i prilozima I. do VII., X. i XI., koji ne podliježu obvezi iskrcavanja utvrđenoj člankom 15. Uredbe (EU) [xxxx], ne iskrcavaju, već se vraćaju u more prije svakog iskrcaja. 2. Morski se organizmi ulovljeni iznad dopuštenog postotka utvrđenog u članku 20. stavku 2., članku 21. stavku 2., članku 22. stavku 2.b, članku 27. stavku 2., članku 29.d stavku 5.d, članku 29.d stavku 6.d, članku 29.d stavku 7.c, članku 29.g stavku 2, članku 34.b stavku 3.c i članku 34.b stavku 11. i prilozima I. do VII., X. i XI., koji podliježu obvezi iskrcavanja utvrđenoj člankom 15. Uredbe (EU) [xxxx], iskrcavaju i uračunavaju u kvote. 3. Prije početka ribolova u bilo kojem području upravljanja tijekom posebnog izlaska u ribolov, zapovjednici ribarskih plovila osiguravaju da imaju kvote za stokove koji podliježu ograničenjima ulova koje su dovoljne za pokriće njihova vjerojatnog sastava ulova i dopuštene postotke tijekom tog izlaska u ribolov.” (9) Članak 17. mijenja se kako slijedi: „Morski je organizam ispod dopuštene lovne veličine ako su njegove dimenzije manje od najmanje referentne veličine očuvanja koja je za odgovarajuću vrstu i odgovarajuće zemljopisno područje utvrđena u Prilogu XII.” (10) Članak 19. zamjenjuje se sljedećim: „Članak 19. 1. Morski organizmi koji su ispod dopuštene lovne veličine, koji pripadaju vrsti koja ne podliježe obvezi iskrcavanja utvrđenoj člankom 15. Uredbe (EU) [xxxx], ne zadržavaju se na plovilu ili prekrcavaju, iskrcavaju, prenose, skladište, prodaju, izlažu ili nude na prodaju, već se odmah vraćaju u more. 2. Morski se organizmi koji su ispod dopuštene lovne veličine, koji pripadaju vrsti koja podliježe obvezi iskrcavanja utvrđenoj člankom 15. Uredbe (EU) [xxxx], zadržavaju na plovilu, iskrcavaju i uračunavaju u kvote. Ne prodaju se, izlažu ili nude na prodaju za potrebe ljudske potrošnje.” (11) U članku 20. dodaje se sljedeći stavak 4.: „4. Ako sleđ podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana zadržavanja na plovilu utvrđena stavkom 1. ovog članka. Međutim, zabranjeno je loviti tu vrstu u zemljopisnim područjima i tijekom razdoblja iz tog stavka. Nenamjerni se ulov sleđa iskrcava i uračunava u kvote.” (12) U članku 20.a dodaje se sljedeći podstavak: „Ako sleđ podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana iskrcavanja ili zadržavanja na plovilu utvrđena prvim podstavkom ovog članka. Međutim, zabranjeno je loviti tu vrstu u zemljopisnim područjima i tijekom razdoblja iz tog prvog podstavka. Nenamjerni se ulov sleđa iskrcava i uračunava u kvote.” (13) U članku 21. dodaje se sljedeći stavak 3.: „3. Ako papaline podliježu obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana zadržavanja na plovilu utvrđena stavkom 1. ovog članka. Međutim, zabranjeno je loviti tu vrstu u zemljopisnim područjima i tijekom razdoblja iz tog stavka. Nenamjerni se ulov papalina iskrcava i uračunava u kvote.” (14) U članku 22. stavku 1. dodaje se sljedeći podstavak: „Ako skuša podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana zadržavanja na plovilu utvrđena prvim podstavkom ovog članka. Međutim, zabranjeno je loviti tu vrstu u zemljopisnom području iz tog podstavka. Nenamjerni se ulov skuše iskrcava i uračunava u kvote.” (15) U članku 23. stavku 1. dodaje se sljedeći podstavak: „Ako inćun podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana zadržavanja na plovilu utvrđena prvim podstavkom ovog stavka. Međutim, zabranjeno je loviti tu vrstu ribolovnim alatom i u zemljopisnim područjima iz tog podstavka. Nenamjerni se ulov inćuna iskrcava i uračunava u kvote.” (16) U članku 27. dodaje se sljedeći stavak 3.: „3. Ako norveška ugotica podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana zadržavanja na plovilu utvrđena stavkom 1. ovog članka. Međutim, zabranjeno je loviti tu vrstu ribolovnim alatom i u zemljopisnim područjima iz tog stavka. Nenamjerni se ulov norveške ugotice iskrcava i uračunava u kvote.” (17) U članku 29.a stavku 1. dodaje se sljedeći podstavak: „Ako hujica podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana iskrcavanja ili zadržavanja na plovilu utvrđena prvim podstavkom ovog članka. Međutim, zabranjeno je loviti tu vrstu u zemljopisnim područjima iz tog podstavka. Nenamjerni se ulov hujice iskrcava i uračunava u kvote.” (18) Članak 29.c zamjenjuje se sljedećim: „Članak 29.c Koljak s područja Rockalla u ICES-ovu potpodručju VI. 1. Sve vrste ribolova, osim ribolova parangalom, zabranjene su u područjima koja su omeđena loksodromama koje uzastopno povezuju sljedeće koordinate, izmjerene u skladu sa sustavom WGS84: – 57°00′apos; sjeverne zemljopisne širine, 15°00′apos; zapadne zemljopisne dužine – 57°00′apos; sjeverne zemljopisne širine, 14°00′apos; zapadne zemljopisne dužine – 56°30′apos; sjeverne zemljopisne širine, 14°00′apos; zapadne zemljopisne dužine – 56°30′apos; sjeverne zemljopisne širine, 15°00′apos; zapadne zemljopisne dužine – 57°00′apos; sjeverne zemljopisne širine, 15°00′apos; zapadne zemljopisne dužine (19) Članak 39. mijenja se kako slijedi: (a) u stavku 3. dodaje se sljedeći podstavak: „Ako riba ili školjke iz točke (b) prvog podstavka podliježu obvezi iskrcavanja utvrđenoj člankom 15. Uredbe (EU) [xxxx], uvjet naveden u toj točki (b) zamjenjuje se uvjetom da takva riba ili školjke nisu ciljane vrste. Nenamjerni se ulov takve ribe ili školjki iskrcava i uračunava u kvote.” (b)u stavku 4. dodaje se sljedeći podstavak: „Ako riba iz točke (b) prvog podstavka podliježe obvezi iskrcavanja utvrđenoj člankom 15. Uredbe (EU) [xxxx], uvjet naveden u toj točki (b) zamjenjuje se uvjetom da takva riba nije ciljana vrsta. Nenamjerni se ulov takve ribe iskrcava i uračunava u kvote.” (20) U članku 29.e stavku 2. dodaje se sljedeći podstavak: „Ako riba iz točke (b) prvog podstavka podliježe obvezi iskrcavanja utvrđenoj člankom 15. Uredbe (EU) [xxxx], uvjet naveden u toj točki (b) zamjenjuje se uvjetom da takva riba nije ciljana vrsta. Nenamjerni se ulov takve ribe iskrcava i uračunava u kvote.” (21) U članku 29.f. umeće se sljedeći stavak 1.a.: „1.a Ako manjić morski podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana zadržavanja na plovilu utvrđena stavkom 1. ovog članka. Međutim, u razdoblju i u područjima iz tog stavka, zabranjuje se ribolov te vrste. Nenamjerni se ulov manjića morskog iskrcava i uračunava u kvote.” (22) U članku 32. stavku 2. dodaje se sljedeći podstavak: „U slučaju morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx], ulov koji se zakonski smije zadržati na plovilu, kako je navedeno u točki (b) podtočki i. prvog podstavka ovog članka, uključuje sve ulovljene morske organizme.” (23) Briše se članak 35. (24) Prilozi su izmijenjeni i dopunjeni u skladu s Prilogom I. ovoj Uredbi. Članak 2. Izmjene Uredbe (EZ) br. 2187/2005 Uredba (EZ) br. 2187/2005 mijenja se kako slijedi: (1) U članku 2. dodaje se sljedeća točka (p): „(o) ‚Nenamjerni ulov’ znači slučajni ulov morskih organizama čiji je ribolov zabranjen u odgovarajućim okolnostima.” (2) Članak 3. mijenja se kako slijedi: (a) u stavku 1. dodaje se sljedeći podstavak: „Zabranjen je ribolov bilo koje vrste navedene u prilozima I. do V. tijekom kojeg se koristi veličina oka mrežnog tega koja nije predviđena tim prilozima za te vrste.” (b) u stavku 3. dodaje se sljedeći podstavak: „Odstupajući od prvog podstavka, zadržavanje na plovilu i iskrcavanje nisu zabranjeni ako se uvjeti utvrđeni u tom podstavku ne mogu ispuniti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” (c)u stavku 6. dodaje se sljedeći podstavak: „Odstupajući od prvog podstavka, iskrcaj nije zabranjen ako se uvjeti utvrđeni u tom podstavku ne mogu ispuniti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” „ (3) Članak 4. mijenja se kako slijedi: (a) u stavku 1. dodaje se sljedeći podstavak: „U slučaju morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx], količine zadržane na plovilu nakon sortiranja ili iskrcavanja kako je navedeno u prvom podstavku, uključuju sve ulovljene morske organizme.” (b) u stavku 2. dodaje se sljedeći podstavak: „U slučaju morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx], količine zadržane na plovilu, kako je navedeno u prvom podstavku, uključuju sve ulovljene morske organizme.” (4) Članak 12. zamjenjuje se sljedećim: „Članak 12. Postizanje predviđenih postotaka ulova „1. Nenamjerni se ulov morskih organizama koji prelazi dopuštene postotke iz Priloga II. i III. i koji podliježe obvezi iskrcavanja utvrđenoj člankom 15. Uredbe (EU) [xxxx] iskrcava i uračunava u kvote. 2. Prije početka ribolova u bilo kojem području upravljanja tijekom posebnog izlaska u ribolov zapovjednici svih ribarskih plovila osiguravaju da imaju kvote za stokove koji podliježu ograničenjima ulova koje su dovoljne za pokriće njihovog vjerojatnog sastava ulova i dopuštene postotke iz Priloga II. i III. 3. Ulov živih morskih organizama koji prelazi dopuštene postotke iz Priloga II. i III. i koji ne podliježe obvezi iskrcavanja utvrđenoj člankom 15. Uredbe (EU) [xxxx] ne smije se iskrcati, već vratiti u more prije svakog iskrcaja.” (5) Članak 14. stavak 1. mijenja se kako slijedi: „1. Morski se organizam smatra nedoraslim ako su njegove dimenzije manje od najmanjih referentnih veličina očuvanja koje su za odgovarajuću vrstu i odgovarajuće zemljopisno područje utvrđene u Prilogu IV.” (6) Članak 15. mijenja se kako slijedi: (a) stavak 1. zamjenjuje se sljedećim: „1. Nedorasli morski organizmi, koji pripadaju vrsti koja ne podliježe obvezi iskrcavanja utvrđenoj člankom 15. Uredbe (EU) [xxxx], ne zadržavaju se na plovilu ili prekrcavaju, iskrcavaju, prenose, skladište, prodaju, izlažu ili nude na prodaju, već se odmah vraćaju u more.” (b) dodaje se sljedeći stavak 3.: „3. Nedorasli se morski organizmi, koji pripadaju vrsti koja podliježe obvezi iskrcavanja utvrđenoj člankom 15. Uredbe (EU) [xxxx], zadržavaju na plovilu, iskrcavaju i uračunavaju u kvote. Ne prodaju se, izlažu ili nude na prodaju za potrebe ljudske potrošnje.” (7) Članak 17. mijenja se kako slijedi: (a) u stavku 1. dodaje se sljedeći podstavak: „Ako losos (Salmo salar) ili morska pastrva (Salmo trutta) podliježe obvezi iskrcavanja utvrđenoj člankom 15. Uredbe (EU) [xxxx], ne primjenjuje se zabrana zadržavanja tih vrsta na plovilu utvrđena prvim podstavkom ovog članka. Međutim, zabranjeno je loviti te vrste u zemljopisnim područjima i tijekom razdoblja iz tog podstavka. Nenamjerni se ulov lososa (Salmo salar) ili morske pastrve (Salmo trutta) iskrcava i uračunava u kvote.” (b) u stavku 3. dodaje se sljedeći podstavak: „3. Odstupajući od stavaka 1. i 3., dopušteno je zadržati na plovilu i loviti losos (Salmo salar) i morsku pastrvu (Salmo trutta) ulovljenu mrežnim klopkama.” (8) Prilozi su izmijenjeni i dopunjeni u skladu s Prilogom II. ovoj Uredbi. Članak 3. Izmjene Uredbe (EZ) br. 1967/2006 Uredba (EZ) br. 1967/2006 mijenja se kako slijedi: (1) U članku 2. dodaje se sljedeća točka 18.: „(18) ‚Nenamjerni ulov’ znači slučajni ulov morskih organizama čiji je ribolov zabranjen u odgovarajućim okolnostima.” (2) Članak 15. mijenja se kako slijedi: (a) stavak 1. zamjenjuje se sljedećim: „1. Zabranjuje se loviti morske organizme, koji pripadaju vrsti navedenoj u Prilogu III., koji su manji od najmanje referentne veličine očuvanja navedene u tom prilogu za odgovarajuće vrste (dalje u tekstu ‚nedorasli morski organizmi’). Nenamjerni se ulov nedoraslih morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx] zadržava na plovilu i iskrcava. Ne prodaje se, izlaže ili nudi na prodaju za potrebe ljudske potrošnje. Nenamjerni se ulov nedoraslih morskih organizama koji ne podliježu obvezi iskrcavanja utvrđenoj člankom 15. Uredbe (EU) [xxxx], ne zadržava na plovilu, prekrcava, iskrcava, prenosi, skladišti, prodaje, izlaže ili nudi na prodaju.” (b) briše se stavak 3. (3) Članak 16. stavak 1. zamjenjuje se sljedećim: „1. Odstupajući od članka 15. stavka 1., nedorasli morski organizmi smiju se loviti, zadržavati na brodu, prekrcavati, iskrcavati, prenositi, skladištiti, prodavati, izlagati ili nuditi na prodaju živi u svrhu neposrednog poribljavanja ili premještanja uz dozvolu i pod nadzorom države članice u kojoj se takve djelatnosti odvijaju.” (4) Prilozi su izmijenjeni i dopunjeni u skladu s Prilogom III. ovoj Uredbi. Članak 4. Izmjene Uredbe (EZ) br. 1098/2007 Uredba (EZ) br. 1098/2007 mijenja se kako slijedi: (1) U članku 3. dodaje se sljedeća točka (g): „(g) Nenamjerni ulov znači slučajni ulov morskih organizama čiji je ribolov zabranjen u odgovarajućim okolnostima.” (2) U članku 8. stavku 2. dodaje se sljedeći podstavak: „Ako bakalar podliježe obvezi iskrcavanja utvrđenoj člankom 15. Uredbe (EU) [xxxx], zabrana zadržavanja na plovilu, kako je utvrđeno prvim podstavkom, se ne primjenjuje. Međutim, zabranjeno je loviti tu vrstu plutajućim parangalima u zemljopisnim područjima i tijekom razdoblja iz stavka 1. Nenamjerni se ulov bakalara iskrcava i uračunava u kvote.” (3) U članku 9. stavku 3. dodaje se sljedeći podstavak: „Ako bakalar podliježe obvezi iskrcavanja utvrđenoj člankom 15. Uredbe (EU) [xxxx], zabrana zadržavanja na plovilu, kako je utvrđeno prvim podstavkom, se ne primjenjuje. Međutim, zabranjeno je loviti tu vrstu ribolovnim alatom iz stavka 2. u zemljopisnim područjima i tijekom razdoblja iz stavka 1. Nenamjerni se ulov bakalara iskrcava i uračunava u kvote.” Članak 5. Izmjene Uredbe (EZ) br. 254/2002 Uredba (EZ) br. 254/2002 mijenja se kako slijedi: (1) U članku 3. stavku 1. dodaje se sljedeći podstavak: „Odstupajući od prvog podstavka, iskrcaj nije zabranjen ako se uvjeti utvrđeni u tom podstavku ne mogu ispuniti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” (2) U članku 4. dodaje se sljedeći podstavak: „Odstupajući od prvog podstavka, iskrcaj nije zabranjen ako se uvjeti utvrđeni u tom podstavku ne mogu ispuniti zbog nenamjernog ulova morskih organizama koji podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” Članak 6. Izmjene Uredbe (EZ) br. 2347/2002 Uredba (EZ) br. 2347/2002 mijenja se kako slijedi: (1) U članku 2. dodaje se sljedeća točka (f): „(f) ‚Nenamjerni ulov’ znači slučajni ulov morskih organizama čiji je ribolov zabranjen u odgovarajućim okolnostima.” (2) U članku 3. stavku 1. drugi podstavak zamjenjuje se sljedećim: „Ribarskim je plovilima koja nemaju dozvolu za ribolov u dubokom moru zabranjeno loviti dubokomorske vrste u količinama koje premašuju 100 kg prilikom svakog pojedinačnog pomorskog putovanja. Dubokomorske vrste koje su takva plovila ulovila u količinama iznad 100 kg ne zadržavaju se na plovilu, prevoze ili iskrcavaju. Odstupajući od drugog podstavka, zadržavanje na plovilu, prijevoz i iskrcavanje nisu zabranjeni ako se ograničenje od 100 kg utvrđeno u tom podstavku premaši zbog nenamjernog ulova dubokomorskih vrsta koje podliježu obvezi iskrcavanja utvrđenoj člankom 15. Uredbe (EU) [xxxx]. Navedeni se nenamjerni ulov iskrcava i uračunava u kvote.” POGLAVLJE 2. Mjere kontrole Članak 7. Izmjene Uredbe (EZ) br. 1224/2009 Uredba (EZ) br. 1224/2009 mijenja se kako slijedi: (1) Članak 7. stavak 1. mijenja se kako slijedi: (a) točka (e) zamjenjuje se sljedećom: „(e) obveza iskrcavanja iz dijela ribolova ili cijelog ribolova kako je utvrđeno člankom 15. Uredbe (EU) [xxxx].” (b) umeće se sljedeća točka (f): „(f) drugi slučajevi koji su utvrđeni zakonodavstvom Unije.” (2) Članak 14. mijenja se kako slijedi: (a) stavak 1. zamjenjuje se sljedećim: „1. Ne dovodeći u pitanje posebne odredbe propisane višegodišnjim planovima, zapovjednici ribarskih plovila Unije čija duljina iznosi 10 ili više metara dužni su voditi očevidnik o ribolovu u kojem se posebno moraju navesti sve količine svake vrste ulovljene i zadržane na plovilu.” (b) u stavku 2. točka (f) zamjenjuje se sljedećom: „(f) procijenjene količine svake vrste izražene u kilogramima žive mase ili, prema potrebi, broj jedinki, uključujući, kao odvojen unos, količine ili jedinke ispod primjenjive najmanje referentne količine očuvanja;” (c) stavak 3. zamjenjuje se sljedećim: „Kod procjena koje su navedene u očevidniku o ribolovu i koje se odnose na kilograme ribe zadržane na plovilu, dopušteno odstupanje iznosi 10 % za sve vrste. Ako ukupni ulov za jednu ili više vrsta iznosi manje od 50 kilograma, dopušteno odstupanje iznosi 20 %.” (d) stavak 4. zamjenjuje se sljedećim: „4. Zapovjednici ribarskih plovila Unije u svoje očevidnike o ribolovu bilježe sve procijenjene količine odbačenog ulova za bilo koju vrstu.” (3) U članku 17. stavku 1., točke (e) i (f) zamjenjuju se sljedećim: „(e) količine svake vrste zabilježene u očevidnik o ribolovu, uključujući, kao odvojenu stavku s podacima, one ispod primjenjive najmanje referentne veličine očuvanja; (f) količine svake vrste koja će se iskrcati ili prekrcati, uključujući, kao odvojenu stavku s podacima, one ispod primjenjive najmanje referentne veličine očuvanja.” (4) Članak 21. mijenja se kako slijedi: (a) stavak 1. zamjenjuje se sljedećim: „1. Ne dovodeći u pitanje posebne odredbe propisane višegodišnjim planovima, zapovjednici plovila Unije čija duljina preko svega iznosi 10 ili više metara i koja sudjeluju u prekrcaju popunjavaju prekrcajnu deklaraciju u kojoj posebno navode sve količine svake prekrcane ili preuzete vrste.” (b) u stavku 2. točka (c) zamjenjuje se sljedećom: „(c) procijenjene količine svake vrste, izražene kao masa proizvoda u kilogramima i raščlanjene po načinu prezentiranja proizvoda, ili, prema potrebi, broj jedinki, uključujući, kao odvojeni unos, količine ili jedinke ispod primjenjive najmanje referentne veličine očuvanja;” (c) stavak 3. zamjenjuje se sljedećim: „Kod procjena koje su navedene u prekrcajnoj deklaraciji i odnose se na kilograme prekrcane ili preuzete ribe, dopušteno odstupanje iznosi 10 % za sve vrste. Ako ukupni ulov za jednu ili više vrsta iznosi manje od 50 kilograma, dopušteno odstupanje iznosi 20 %.” (5) U članku 23., stavak 2. točka (c) zamjenjuje se sljedećim: „(c) količine svake vrste, izražene kao masa proizvoda u kilogramima i raščlanjene po načinu prezentiranja proizvoda, ili, prema potrebi, broj jedinki, uključujući, kao odvojeni unos, količine ili jedinke ispod primjenjive najmanje referentne veličine očuvanja;” (6) Nakon članka 25. umeće se sljedeći članak 25.a: „Članak 25a. Daljinsko elektroničko praćenje 1. Ribarska plovila koja, u skladu sa zakonodavstvom Unije ili odlukom države članice, podliježu iskorištavanju daljinskog elektroničkog praćenja za potrebe praćenja obveze iskrcavanja kako je utvrđeno člankom 15. Uredbe (EU) [xxxx] imaju postavljene uređaje sustava daljinskog elektroničkog praćenja. Taj sustav osigurava bilježenje svih podataka o ribolovnim aktivnostima i aktivnostima povezanima s njima, u svakom trenutku i putem kamera, uključujući obradu ulova. 2. Ribarska plovila iz stavka 1. opremljena su i: (a) prenosivim uređajima za skladištenje podataka koje su odobrila nadležna tijela u kojima se u svakom trenutku čuvaju sve slike ribolovnih aktivnosti, (b) senzorima pričvršćenima na sustave koji upravljaju ribolovnim alatom te na vitlo ili mrežno vitlo, bilježeći sva kretanja koja se odnose na postavljanje i izvlačenje ribolovnog alata. 3. Sustavi daljinskog elektroničkog praćenja postavljeni na ribarskim plovilima u potpunosti su automatizirani, ne dopuštaju ulaz ili izlaz netočnih položaja i ne može ih se ručno zaobići. 4. Države članice osiguravaju tehničke kapacitete za analizu i učinkovito korištenje podataka koje pruža sustav daljinskog elektroničkog praćenja. 5. Komisija je ovlaštena donositi delegirane akte u skladu s člankom 119.a u vezi s: (a) podacima koje trebaju zabilježiti i obraditi sustavi daljinskog elektroničkog praćenja, (b) odgovornostima zapovjednika koje se tiču sustava daljinskog elektroničkog praćenja, (c) mjerama koje treba poduzeti u slučaju tehničkog kvara ili prestanka rada sustava daljinskog elektroničkog praćenja, (d) izvješćivanjem obveza država članica o korištenju sustava daljinskog elektroničkog praćenja. 6. Komisija putem provedbenih akata utvrđuje detaljna pravila o: (e) zahtjevima sustava daljinskog elektroničkog praćenja, (f) specifikacijama sustava daljinskog elektroničkog praćenja, (g) mjerama kontrole koje donose države članice koje su države zastave, (h) pristupu Komisije podacima o sustavim daljinskog elektroničkog praćenja. Ti se provedbeni akti donose u skladu s kontrolnim postupkom iz članka 119. stavka 2.” (7) Članak 33. mijenja se kako slijedi: (a) u stavku 2. točka (a) zamjenjuje se sljedećim: „(a) za količine iskrcane u prethodnom mjesecu, i to za svaki stok ili skupinu stokova za koje su utvrđeni TAC-ovi ili kvote, uključujući, kao odvojeni podatak, one ispod primjenjive najmanje referentne veličine očuvanja; i” (b) stavak 6. zamjenjuje se sljedećim: „6. Ulovi koji se ostvare u okviru znanstvenih istraživanja te stavljaju na tržište i prodaju, uključujući, prema potrebi, one ispod primjenjive najmanje referentne veličine očuvanja, uračunavaju se u kvotu koja je na raspolaganju državi članici koja je država zastave ako premašuju 2 % dotičnih kvota. Na znanstvena istraživanja tijekom kojih su ostvareni ti ulovi ne primjenjuje se članak 12. stavak 2. Uredbe Vijeća (EZ) br. 199/2008 od 25. veljače 2008. o uspostavljanju okvira Zajednice za prikupljanje te upravljanje i korištenje podacima u sektoru ribarstva i potporu znanstvenom savjetovanju u vezi sa zajedničkom ribarstvenom politikom[15].” (8) Umeću se sljedeći članci 49.a, 49.b i 49.c: „Članak 49.a Odvojeno držanje ulova ispod najmanjih referentnih veličina očuvanja 1. Svi ulovi ispod primjenjive najmanje referentne veličine očuvanja koji su zadržani na ribarskom plovilu Unije stavljaju se, odvojeno po stokovima, u boksove, odjeljke ili spremnike tako da se oni mogu razlikovati od drugih boksova, odjeljaka ili spremnika. 2. Na ribarskom plovilu Unije zabranjeno je držati u bilo kakvom boksu, odjeljku ili spremniku bilo koju količinu ulova ispod primjenjive najmanje referentne veličine očuvanja zajedno s nekim drugim proizvodom ribarstva. 3. Stavci 2. i 3. ne primjenjuju se: – ako ulov sadržava više od 80 % norveške ugotice i hujice ulovljenih za potrebe osim za ljudsku potrošnju ili jedne ili nekoliko sljedećih vrsta: – skuša; – haringa; – šnjur; – ugotica pučinka; – kljunčica; – inćun; – srebrnjak; – srdela; – papalina. – na ribarska plovila ukupne duljine manje od 12 metara na kojima je ulov ispod najmanje referentne veličine očuvanja sortiran, izvagan i zabilježen u očevidnik. 4. Države članice u slučajevima iz stavka 3. sastav ulova prate s pomoću uzorkovanja.” „Članak 49.b Pravilo de minimis Države članice osiguravaju da ulov obuhvaćen izuzećem de minimis iz članka 15. stavka 5. točke (c) Uredbe (EU) [xxxx] ne premaši postotak izuzeća utvrđenog odgovarajućom mjerom Unije.” „Članak 49.c Iskrcavanje ulova ispod najmanjih referentnih veličina očuvanja Ako se ulov ispod primjenjive najmanje referentne veličine očuvanja iskrca, nadležna tijela osiguravaju da se taj ulov skladišti na način na koji će se taj ulov razlikovati od proizvoda ribarstva namijenjenih za ljudsku potrošnju.” (9) U članku 56., stavak 1. zamjenjuje se sljedećim: „1. Svaka je država članica dužna na vlastitom području nadzirati primjenu pravila zajedničke ribarstvene politike u svim fazama stavljanja na tržište proizvoda ribarstva i akvakulture, od prve prodaje do maloprodaje, uključujući i prijevoz. Države će članice posebno osigurati da je korištenje proizvoda ribarstva ispod primjenjive najmanje referentne veličine očuvanja koji podliježu obvezi iskrcavanja iz članka 15. Uredbe (EU) [xxxx] ograničeno na svrhe osim izravne ljudske potrošnje.” (10) U članku 58. stavku 5. točka (e) zamjenjuje se sljedećim: „(e) količine svake vrste izražene u kilogramima neto mase ili, prema potrebi, broj jedinki, uključujući, kao odvojen podatak, količine ili jedinke ispod primjenjive najmanje referentne količine očuvanja;” (11) U članku 64. stavak 1. mijenja se kako slijedi: (a) točka (f) zamjenjuje se sljedećim: „(f) količine svake vrste, izražene kao masa proizvoda u kilogramima i raščlanjene po načinu prezentiranja proizvoda, ili, prema potrebi, broj jedinki, uključujući, kao odvojeni unos, količine ili jedinke ispod primjenjive najmanje referentne veličine očuvanja;” (b) umeće se sljedeća nova točka (ha): „(ha) prema potrebi, odredište proizvoda ribarstva ispod primjenjive najmanje referentne veličine očuvanja čija je korištenje ograničeno u skladu s člankom 15. Uredbe [xxxx] na svrhe osim izravne ljudske potrošnje.” (12) U članku 66. stavku 3. točka (e) zamjenjuje se sljedećim: „(e) količine svake vrste, izražene kao masa proizvoda u kilogramima i raščlanjene po načinu prezentiranja proizvoda, ili, prema potrebi, broj jedinki, uključujući, kao odvojeni unos, količine ili jedinke ispod primjenjive najmanje referentne veličine očuvanja;” (13) U članku 68. stavku 5. točka (d) zamjenjuje se sljedećim: „(d) količine svake vrste prenesene kao masa proizvoda u kilogramima i raščlanjene po načinu prezentiranja proizvoda, ili, prema potrebi, broj jedinki, uključujući, kao odvojeni unos, količine ili jedinke ispod primjenjive najmanje referentne veličine očuvanja;” (14) Umeće se sljedeći članak 73.a: „Članak 73.a Promatrači zaduženi za nadzor u svrhe praćenja obveze iskrcavanja Ne dovodeći u pitanje članak 73. stavak 1., države članice mogu rasporediti promatrače zadužene za nadzor na ribarska plovila koja plove pod njezinom zastavom u svrhe praćenja ribolova na koji se primjenjuje obveza iskrcavanja iz članka 15. Uredbe (EU) [xxxx]. Članak 73. stavci od 2. do 9. primjenjuju se na te promatrače zadužene za nadzor.” (15) U članku 90. stavku 1. točka (c) zamjenjuje se sljedećim: „(c) neuspjeh donošenja i zadržavanja na ribarskom plovilu i iskrcavanja bilo kojeg ulova vrsta koje podliježu obvezi iskrcavanja iz članka 15. Uredbe (EU) [xxxx], osim ako bi donošenje i zadržavanje na plovilu i iskrcavanje takvog ulova bilo suprotno obvezama predviđenima pravilima zajedničke ribarstvene politike u ribarstvu ili ribolovnim zonama u kojima se primjenjuju takva pravila.” (16) U članku 92. stavak 1. zamjenjuje se sljedećim: „1. Države članice primjenjuju sustav kaznenih bodova za teške prekršaje poput onih iz članka 42. stavka 1. točke (a) Uredbe (EZ) br. 1005/2008 i za kršenje obveze donošenja i zadržavanja na ribarskom plovilu i iskrcavanja bilo kojeg ulova koji podliježe kvoti ili obvezi iskrcavanja iz članka 15. Uredbe (EU) [xxxx], na temelju kojeg se ovlašteniku povlastice za ribolov dodjeljuje odgovarajući broj bodova kao posljedica kršenja pravila zajedničke ribarstvene politike.” (17) Članak 105. mijenja se kako slijedi: (a) u stavku 2. tablica se zamjenjuje sljedećom: „ Količina prelova u odnosu na dopušteni iskrcaj || Faktor množenja Do uključivo 10 % || Prelov * 1,0 Od 10 % do uključivo 20 % || Prelov * 1,2 Od 20% do uključivo 40 % || Prelov * 1,4 Od 40% do uključivo 50 % || Prelov * 1,8 Svaki daljnji prelov veći od 50 % || Prelov * 2,0 „ (b) stavak 3. zamjenjuje se sljedećim: „3. Osim faktora množenja iz stavka 2. i pod uvjetom da opseg prelova u odnosu na dopušteni iskrcaj premaši 10 %, primjenjuje se faktor množenja od 1,5: (2) ako je država članica u prethodne dvije godine više puta prelovila svoju kvotu, dodijeljeni dio ili udjel koji joj je na raspolaganju za stok ili skupinu stokova i za te su prelove bila primijenjena smanjenja iz stavka 2.; (3) ako prema dostupnim znanstvenim, tehničkim i ekonomskim spoznajama, a posebno prema izvješćima koja je sastavio STECF, prelov predstavlja ozbiljnu opasnost za očuvanje predmetnog stoka; ili (4) ako je stok obuhvaćen planom upravljanja.” (c) briše se stavak 3.a. Članak 106. mijenja se kako slijedi: (18) Članak 106. mijenja se kako slijedi: „ Višak u odnosu na raspoloživi ribolovni napor || Faktor množenja Do uključivo 10 % || Višak * 1,0 Od 10 % do uključivo 20 % || Višak * 1,2 Od 20 % do uključivo 40 % || Višak * 1,4 Od 40 % do uključivo 50 % || Višak * 1,8 Svaki daljnji višak veći od 50 % || Višak * 2,0 „ (19) Umeće se sljedeći članak 119.a: „Članak 119.a Postupak delegiranja 1. Ovlasti za donošenje delegiranih akata dodjeljuju se Komisiji u skladu s uvjetima utvrđenima u ovom članku. 2. Delegiranje ovlasti iz članka 25.a stavka 5. prenosi se na neodređeno vrijeme. 3. Europski parlament ili Vijeće mogu u bilo kojem trenutku opozvati delegiranje ovlasti iz članka 25.a stavka 5. Odlukom o opozivu prestaje delegiranje ovlasti navedeno u toj odluci. Opoziv proizvodi učinke sljedećeg dana od dana objave te odluke u Službenom listu Europske unije ili kasnijeg datuma navedenog u odluci. Odluka ne utječe na valjanost ni jednog delegiranog akta koji je već na snazi. 4. Čim Komisija donese delegirani akt, istovremeno ga dostavlja Europskom parlamentu i Vijeću. 5. Delegirani akt donesen u skladu s člankom 25.a stavkom 5. stupa na snagu samo ako Europski parlament ili Vijeće u roku od dva mjeseca od obavještavanja Europskog parlamenta i Vijeća o tom aktu na njega ne ulože nikakav prigovor ili ako su prije isteka tog roka i Europski parlament i Vijeće obavijestili Komisiju da neće uložiti prigovor. To se razdoblje produljuje za dva mjeseca na inicijativu Europskog parlamenta i Vijeća.ˮ POGLAVLJE 3. ZAVRŠNE ODREDBE Članak 8. Stavljanje izvan snage Uredba (EZ) br. 14234/98 stavlja se izvan snage. Upućivanja na uredbu stavljenu izvan snage smatraju se upućivanjima na ovu Uredbu. Članak 9. Stupanje na snagu Ova Uredba stupa na snagu [xxx] dana od dana objave u Službenom listu Europske unije. Primjenjuje se od ... Ova je Uredba u cijelosti obvezujuća i izravno se primjenjuje u državama članicama. Sastavljeno u Bruxellesu Za Europski parlament Za Vijeće Predsjednik Predsjednik [1] COM(2011) 425 završna verzija. Prijedlog Uredbe Europskog parlamenta i Vijeća o zajedničkoj ribarstvenoj politici [2] http://ec.europa.eu/fisheries/reform/sec_2011_891_en.pdf [3] „Vijeće je odobravajući istaknulo namjeru Komisije da preispita i, ako je potrebno, predloži uklanjanje povezanih mjera kontrole i tehničkih mjera prije nego što obveze iskrcavanja stupe na snagu.” [4] SL L 125, 27.4.1998., str. 1. [5] SL L 78, 20.3.2013., str. 1. [6] SL L 349, 31.12.2005., str. 1. [7] SL L 409, 30.12.2006., str. 11. [8] SL L 248, 22.9.2007., str. 1. [9] SL L 191, 7.7.1998., str. 10. [10] SL L 41, 13.2.2002., str. 1. [11] SL L 351, 28.12.2002., str. 6. [12] SL L 343, 22.12.2009., str. 1 [13] SEC(2011.) 891 [14] SL C , , str. [15] SL L 60, 5.3.2008., str. 1